Source: http://docplayer.fi/3396253-Kaypa-hoito-suositus-alkoholiongelmaisen-hoito.html
Timestamp: 2017-12-12 02:59:45+00:00
Document Index: 425138

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Käypä hoito -suositus. Alkoholiongelmaisen hoito - PDF
Käypä hoito -suositus. Alkoholiongelmaisen hoito
Download "Käypä hoito -suositus. Alkoholiongelmaisen hoito"
1 Käypä hoito -suositus Suomalaisen Lääkäriseuran Duodecimin ja Suomen Päihdelääketieteen yhdistyksen asettama työryhmä Päivitetty Käypä hoito -suositus perustuu systemaattisesti koottuun tutkimustietoon, jonka näytön aste, luotettavuus, arvioidaan alla olevan taulukon mukaan. Suositus on tarkoitettu tukemaan päätöksiä sekä kliinisissä tilanteissa että potilasryhmien hoitoa suunniteltaessa. Paikalliset versiot saattavat tarkentaa esim. sairaanhoitopiirin käytäntöä yksityiskohdissa. Suositus ja näytönastekatsaukset päivitetään kolmen vuoden välein elektronisina, päivitystiivistelmät julkaistaan Duodecim-lehdessä. Suosituksen kirjoittajien sidonnaisuudet näkyvät elektronisissa versioissa. Kommentit ja kehittämisehdotukset voidaan lähettää Internetissä palaute tai lähettämällä se osoitteeseen Käypä hoito, Suomalainen Lääkäriseura Duodecim, PL 713, Helsinki. näytön varmuusasteen ilmoittaminen käypä hoito -suosituksissa koodi näytön aste selitys A Vahva tutkimusnäyttö Useita menetelmällisesti tasokkaita 1 tutkimuksia, joiden tulokset samansuuntaiset B Kohtalainen tutkimusnäyttö Ainakin yksi menetelmällisesti tasokas tutkimus tai useita kelvollisia 2 tutkimuksia C Niukka tutkimusnäyttö Ainakin yksi kelvollinen tieteellinen tutkimus D Ei tutkimusnäyttöä Asiantuntijoiden tulkinta (paras arvio) tiedosta, joka ei täytä tutkimukseen perustuvan näytön vaatimuksia 1 Menetelmällisesti tasokas = vahva tutkimusasetelma (kontrolloitu koeasetelma tai hyvä epidemiologinen tutkimus), tutkittu väestö ja käytetty menetelmä soveltuvat perustaksi hoitosuosituksen kannanottoihin. 2 Kelvollinen = täyttää vähimmäisvaatimukset tieteellisten menetelmien osalta; tutkittu väestö ja käytetty menetelmä soveltuvat perustaksi hoitosuosituksen kannanottoihin. Koko suositus näytönastekatsauksineen ja sähköisine taustamateriaaleineen on saatavissa osoitteessa PDF-versio sisältää suositustekstin, keskeiset taulukot ja kuvat sekä kirjallisuusviitteet typistetyssä muodossa. Vastuun ra jaus Käypä hoito -suositukset ovat parhaiden asiantuntijoiden laatimia yhteenvetoja yksittäisten sairauksien diagnostiikan ja hoidon vaikuttavuudesta. Ne eivät korvaa lääkärin tai muun terveydenhuollon ammattilaisen omaa arviota yksittäisen potilaan parhaasta mahdollisesta diagnostiikasta ja hoidosta hoitopäätöksiä tehtäessä
2 KÄYPÄ HOITO -SUOSITUS Keskeinen sanoma Alkoholiongelma on eräs yhteiskunnan merkittävistä terveysuhkista. Alkoholiongelman ehkäisyssä, havaitsemisessa ja hoidossa terveydenhuollolla on keskeinen asema. Terveydenhuollon kaikissa hoitopaikoissa on tärkeää muistaa alkoholiongelman yleisyys ja etsiä ongelmaa aktiivisesti eri potilasryhmistä. Varhainen havaitseminen on tehokkaan hoidon edellytys. Tärkein alkoholiongelman diagnosointikeino on keskustelu potilaan kanssa, mutta apuna voidaan käyttää myös kyselylomakkeita ja laboratoriomittareita. Lyhytneuvonta (mini-interventio) on tehokas tapa vaikuttaa alkoholinkäyttöön ja ehkäistä alkoholin aiheuttamia haittoja. Hyvä hoitosuhde ja psykososiaaliset hoidot ovat potilastyön perusta, mutta myös lääkkeillä on tehoa alkoholin ongelmakäytön ja alkoholiriippuvuuden hoidossa. Alkoholiongelmaan kietoutuu potilaan koko elämänpiiri, joten hoidonkin on oltava kokonaisvaltaista. 2 Tavoitteet ja rajaukset Suosituksen tavoitteena on parantaa ja selkeyttää alkoholiongelman hoitoa, lisätä tietoa ja vaikuttaa asenteisiin. Tässä suosituksessa tarkastellaan päihteistä alkoholia ja korvikealkoholeja. Myös sekakäyttöä ja bentsodiatsepiineista riippuvaisten vieroitushoitoa käsitellään. Muita riippuvuutta aiheuttavia aineita (esimerkiksi nikotiinia) ja lääkkeiden väärinkäyttöä ei tässä käsitellä. Suositus ei käsittele alkoholiongelman primaaripreventiota aikuisilla, ei myöskään ongelman juridisia ulottuvuuksia. Sekundaaripreventiossa pääpaino on alkoholiongelmien ehkäisyssä. Huumeongelmaisen hoidosta on oma suosituksensa; ks. Käypä hoito -suositus Huumeongelmaisen hoito. Kohderyhmät Suositus on tarkoitettu lähinnä perusterveydenhuollon ja erikoissairaanhoidon henkilöstölle, mutta se soveltuu käytettäväksi myös päihdehuollon erityispalveluissa ja sosiaalihuollossa. Alkoholiongelman epidemiologia Alkoholi Alkoholinkulutus on Suomessa eurooppalaista keskitasoa, mutta keskeinen ongelma on runsas kertakulutus eli humalajuominen. Alkoholinkulutuksen ja alkoholihaittojen välillä on selvä yhteys: riskikäyttö lisää haittoja. Alkoholi on merkittävä työikäisten kuoleman aiheuttaja. Suomessa kuoli vuonna Suomalaisen Lääkäriseuran Duodecimin ja Suomen Päihdelääketieteen yhdistyksen asettama työryhmä
3 2007 alkoholiperäisiin syihin kaikkiaan ihmistä, heistä työikäisiä [1]. On arvioitu, että alkoholin riskikäyttäjiä (henkilöitä, joille alkoholinkäyttö muodostaa terveysriskin) on Suomessa Terveydenhuollon naispotilaista noin 10 % ja miespotilaista lähes 20 % on alkoholin ongelmakäyttäjiä [2]. Vuonna 2007 alkoholinkäyttö aiheutti 0,7 0,9 miljardin euron välittömät kustannukset ja 3,2 6,0 miljardin euron välilliset kustannukset [3]. Sekakäyttö Sekakäytöllä tarkoitetaan tässä eri psykoaktiivisten aineiden (alkoholi, rauhoittavat lääkkeet ja unilääkkeet) yhtäaikaista päihdekäyttöä. Bentsodiatsepiineja käyttää Suomessa vuosittain noin 6 % väestöstä, tästä osasta 44 % säännöllisesti tai pitkäaikaisesti [4]. Vuonna 1999 hoitoa hakeneista päihdeongelmaisista 22 %:lla esiintyi lääkkeiden päihdekäyttöä. Vuonna ,5 % aikuisista (5,6 % miehistä ja 3,4 % naisista) oli käyttänyt elinaikanaan lääkkeitä päihdetarkoituksessa, 1,5 % viimeisen vuoden aikana ja 0,6 % viimeisen kuukauden aikana [5]. Alkoholiongelma ja muut sairaudet Alkoholin ongelmakäyttö voi vaurioittaa lähes jokaista elintä. Toistaiseksi ei tiedetä, miksi joku saa alkoholin aiheuttaman elinvaurion ja miksi joku toinen välttyy siltä. Taulukossa 1 on lueteltu tärkeimmät sairaudet, joiden yhteydessä alkoholin ongelmakäyttö on syytä muistaa. Hoito- ja kuntoutusjärjestelmä Päihdehuoltolain (41/1986) mukaan kunnan tehtävänä on järjestää päihdeongelmaisen ja hänen omaisensa riittävä ja asiallinen hoito [6]. Päihdeongelmaisia hoidetaan Suomessa terveydenhuollossa, päihdehuollon erityispalveluyksiköissä ja sosiaalitoimessa. Merkittävä rooli on myös vapaaehtoisjärjestöillä. (Ks. Terveyden edistämisen keskus / yhteistyötahot, php?page=pai_alkoyht ja ToimintaSuomi, Päihdeongelmaan liittyvät somaattiset taudit hoidetaan yleensä terveyskeskuksessa tai sairaalassa. Perusterveydenhuollon runsaat potilaskontaktit mahdollistavat päihdeongelman havaitsemisen ja varhaishoidon. Monissa terveyskeskuksissa annetaan myös katkaisu- ja vieroitushoitoja. Useissa sairaaloissa on päihdepsykiatriaan erikoistuneita yksiköitä. Päihdehuollon erityispalvelut (A-klinikat, katkaisuhoitoyksiköt, nuorisoasemat, kuntoutuslaitokset, Järvenpään sosiaalisairaala) tarjoavat katkaisu- ja vieroitushoitoja sekä erityyppisiä psykososiaalisia palveluja. Asumis-, toimeentulo- ja sosiaalitoimen laitoshoidon maksusitoumusasiat hoidetaan sosiaalitoimistossa. Sosiaalitoimeen tehdään tarvittaessa myös lastensuojelulain edellyttämä lastensuojeluilmoitus. Sairausvakuutus-, eläke- ja kuntoutusetuja arvioitaessa päihdesairauksien aiheuttama haitta on rinnastettavissa muiden kroonisten sairauksien aiheuttamaan. Päihdepalvelujen määrä ja laatu vaihtelevat eri kunnissa. Hoito aloitetaan siinä yksikössä, missä asia tulee esille, ja koko hoitoverkostoa käytetään tarkoituksenmukaisesti. Hoitojärjestelmän tulisi olla niin selkeä, että sekä ammattiauttajat että autettavat pystyvät käyttämään sitä joustavasti. Parhaimmillaan hoitoketju pystyy monipuoliseen hoitoon. Alkoholin ongelmakäytön toteaminen Tavoitteena on havaita alkoholin ongelmakäyttö varhain, ennen siitä aiheutuvia fyysisiä, psyykkisiä ja sosiaalisia haittoja. Potilaan on vaikea muistaa käyttämänsä alkoholin määrää [7], ja etenkin ne potilaat, jotka eivät vielä ole riippuvaisia, aliarvioivat usein käyttöään [8 11]. Tästä syystä ongelman varhainen toteaminen on haasteellista [12 14] ja lääkäri tarvitsee siinä useita väli- 3
4 KÄYPÄ HOITO -SUOSITUS Taulukko 1. Tärkeimmät sairaudet ja terveysongelmat, joiden yhteydessä alkoholin suurkulutus tai alkoholiongelma on syytä muistaa. Alkoholimyrkytys Ylipaino Metaboliset vaikutukset Haimatulehdus Alkoholimaksasairaus Syöpäsairaudet Ripuli Alkoholiepilepsia Aivovammat Aivoverenvuoto Dementia Pikkuaivoatrofia (ataksia) ja polyneuropatia Hormonihäiriöt Unihäiriöt Iho-ongelmat Kardiomyopatia Eteisvärinä Kohonnut verenpaine Mielenterveysongelmat Vuosittain alkoholimyrkytykseen kuolee lähes 600 ihmistä Kaksi tuopillista olutta päivässä tuottaa 1,5 2 lisäkiloa kuukaudessa Hypoglykemia (paaston yhteydessä), hypertriglyseridemia, suurentunut virtsahappopitoisuus ja kihti Tapauksista % aiheutuu alkoholista Suomen tärkein maksasairausryhmä (kuolleita noin vuodessa) Ruoansulatuskanavan syöpien riski lisääntyy suorassa suhteessa alkoholinkäyttöön, ja tupakointi lisää edelleen riskiä Alkoholin suurkulutus lisää merkitsevästi rintasyövän riskiä Yleinen oire ongelmakäyttäjillä Alkoholista riippuvaisen epilepsiariski on kymmenkertainen verrattuna normaaliväestöön Alkoholista riippuvaisilla kolme kertaa yleisempiä kuin väestössä keskimäärin Riski kaksinkertainen muuhun väestöön verrattuna Joka toisella alkoholista riippuvaisella on lievähkö dementia Wernicken taudin riski on alkoholista riippuvaisilla 50-kertainen (tiamiinin puute) Yleisiä alkoholista riippuvaisilla Impotenssi, kivesten surkastuminen, hedelmättömyys ja gynekomastia ovat yleisiä löydöksiä alkoholista riippuvaisilla Miehet feminisoituvat ja naiset maskulinisoituvat suurkulutuksen seurauksena Alkoholiriippuvuuteen liittyy 60 %:lla jokin unihäiriö: lyhyt unijakso unen heikentynyt laatu katkonainen aamu-uni alkoholin käyttö pahentaa uniapneaa alkoholi lisää yöllisiä jalkojen liikkeitä; jos käytetty määrä on yli kaksi annosta päivässä, ilmaantuvuus on naisilla kaksin- ja miehillä kolminkertainen Punoitus, teleangiektasiat ja flushing Ekseemat ovat yleisempiä Riski on satakertainen Kardiomyopatian esiintyvyys alkoholista riippuvaisilla on 1 3 % 2 4 päivittäistä annosta lisää takyarytmioita 3 5 kertaa keskimääräistä yleisempi ongelmakäyttäjillä Myös runsas kertakäyttö voi aiheuttaa Ongelmakäyttäjillä 1,6 4 kertaa keskimääräistä yleisempi Ongelmakäyttö selittää 5 10 % miesten verenpainetaudista länsimaissa Masennuspotilaista %:lla on samanaikainen alkoholiongelma Alkoholista riippuvaisista %:lla on kliinisesti merkittävä depressio Alkoholiongelmaisen itsemurhariski on huomattavasti suurentunut 4 neitä: haastattelua, strukturoituja kyselyitä, kliinistä tutkimusta ja laboratoriokokeita. Riskirajat Alkoholinkäytön riskirajalla tarkoitetaan sitä määrää, joka jo todennäköisesti lisää merkittävästi terveyshaittoja. Riskirajaa voidaan käyttää ohjearvona alkoholinkäytön vähentämiseen tähtäävässä neuvonnassa. Suomessa neuvontaa suositellaan naisille, kun päivittäiskäyttö on vähintään 20 g absoluuttista alkoholia (noin kaksi ravintola-annosta) tai humalahakuinen juominen (vähintään viisi annosta) Suomalaisen Lääkäriseuran Duodecimin ja Suomen Päihdelääketieteen yhdistyksen asettama työryhmä
5 toistuu viikoittain. Miehille vastaavat neuvonnan rajat ovat 40 g/vrk (noin neljä annosta) tai seitsemän annoksen kertakäyttö viikoittain. Rajat sopivat useimmille aikuisille mutta eivät raskaana oleville eivätkä potilaille, joiden sairaus pahenee tai lääkitys vaarantuu alkoholinkäytön johdosta. Alkoholinkäytön riskirajat miehillä ja naisilla on esitetty kuvassa 1. Riskiraja ei ole turvaraja: humalajuominen saattaa aiheuttaa ongelmia, vaikka kokonaiskulutus jää sen alapuolelle. Riskiraja on keskimääräinen arvio. Sen tarkka määrittäminen on vaikeaa monesta syystä: Eräät terveyshaitat suurenevat suorassa suhteessa kulutukseen ilman turvallista kynnysarvoa. Tutkittavat ilmoittavat usein todellista pienemmän käyttömäärän, joten niistä johdetut riskirajat voivat olla aliarvioituja [15]. Muiden riskitekijöiden vakioinnissa voi olla puutteita, ja raittiiden vertailuryhmässä on joskus sairauden takia raitistuneita. Kohtuukäyttäjien terveys on keskimäärin hieman parempi ja suurkuluttajien huomattavasti heikompi kuin raittiiden. Yli 40 g/ vrk alkoholia käyttävillä miehillä ja yli 20 g/ vrk käyttävillä naisilla kokonaiskuolleisuus on merkitsevästi suurempi kuin raittiilla. Naisten riskisuhteet ovat kaikilla kulutustasoilla suuremmat kuin miehillä [16,17]. Alkoholinkäyttömäärä 25 g/vrk näyttää kohottavan verenpainetta [18]. Alkoholinkäyttö lisää huomattavasti maksakirroosin, ylähengitysteiden ja ruoansulatuskanavan syöpien sekä aivoverenvuodon riskiä ja merkitsevästi maksa-, kolorektaalija rintasyövän, kroonisen haimatulehduksen ja verenpainetaudin riskiä [16,19]. Alkoholinkäyttäjillä liikennetapaturman vaara kasvaa suhteessa veren alkoholipi- Kuva 1. Alkoholinkäytön riskirajat miehillä ja naisilla. Lähde: Aalto M. Alkoholin riskikäytön rajat. Kirjassa: Seppä K, Alho H, Kiianmaa K (toim.). Alkoholiriippuvuus. 1. painos, Helsinki: Kustannus Oy Duodecim, 2010:10. Piirtäjä Tiina Ripatti Julkaistaan Kustannus Oy Duodecimin luvalla. 5
6 KÄYPÄ HOITO -SUOSITUS 6 toisuuteen [16]. Alkoholi aiheuttaa myös muita tapaturmia ja väkivaltaa (kaatumisia, palovammoja, hukkumisia, työtapaturmia, itsemurhia, lapsen pahoinpitelyjä, tappoja ja murhia) [16]. Alkoholia suositellaan vältettäväksi raskauden aikana; erityinen riski liittyy humalahakuiseen juomiseen [20 27] A. Kohtuullisella alkoholinkäytöllä on eräissä väestöryhmissä havaittu olevan suotuisiakin vaikutuksia: Kohtuullinen alkoholinkäyttö pienentää riskiä sairastua sepelvaltimotautiin ja sappikivitautiin [16, 28 32] A. Kohtuullinen alkoholinkäyttö vähentää riskiä sairastua aikuistyypin diabetekseen [16, 33 36] A ja ehkä dementiaan [37] B. Haastattelu Haastattelussa kannustava ja avoin ilmapiiri on tärkeä [38]. Ongelmakäytön varhaisvaiheessa potilaan tuo terveydenhuoltoon usein fyysinen syy (kohonnut verenpaine, sydämen rytmihäiriö, tapaturmat, epämääräiset vatsaoireet, vieroitusoireet) tai psyykkinen oire (unettomuus, ahdistuneisuus, masennus). Tällöin on luontevaa sitoa elämäntavoista kysyminen potilaan oireeseen tai huoleen [39]. Perusterveydenhuollossa ensimmäisillä käyntikerroilla ja terveystarkastuksissa on syytä kartoittaa potilaan elämäntavat, päihteet mukaan luettuina [40, 41]. Keskustelu lienee syytä aloittaa avoimella kysymyksellä [42] C. Valintakysymys (kysymys, johon voi vastata kyllä tai ei ) saattaa johtaa keskustelun tyrehtymiseen, varsinkin jos potilas kieltää päihteidenkäytön, jolloin ongelman toteaminen vaikeutuu. Avoin kysymys ei aina johda ongelmakäytön esille tuloon, mutta se rakentaa hoitosuhdetta ja voi avata potilaan kannalta tärkeitä näkökulmia. Myös jatkokysymysten suuntaaminen on tällöin helpompaa. Alkoholinkäytön ohella kannattaa samalla kysyä lääkkeiden ja huumeiden käytöstä. Potilaan vapaan kertomuksen jälkeen voidaan tarkentaa epäselviksi jääneitä asioita ja kysyä käytön taajuutta, juomien määrää, humalajuomiskertoja sekä käytettyjä alkoholilajeja [43, 44] B. Myös kolmosoluen ja siiderin käytöstä kannattanee kysyä erikseen. Käyttömääriä kysyttäessä lienee parempi johdatella arvioon tarjoamalla pikemminkin suuria kuin pieniä juomamääriä [45] C. Alkoholiongelman toteamista helpottaa, jos käyttömäärien ohella kartoitetaan myös muita päihdekäyttöön liittyviä seikkoja (krapularyypyt, poissaolot työstä, potilaan oma huoli alkoholinkäytöstä, syyllisyydentunteet, ongelmat perhepiirissä, tehtävien laiminlyöminen tai tappeluihin joutuminen) [44]. Keskustelu luo kontaktin, joka valmistaa hoitoon [7]. Tieto potilaan valmiudesta vähentää päihteidenkäyttöään auttaa hoidon suunnittelussa. Muutosvalmiutta kannattaa tiedustella esimerkiksi kysymällä: Oletteko ajatellut, että teidän pitäisi vähentää juomistanne?. Strukturoidut kyselyt Strukturoituja kyselyitä voidaan käyttää haastattelun tukena, tarkentamaan ja helpottamaan haastattelua. Hyviä käyttötilanteita ovat esimerkiksi työterveys-, ikäryhmä- ja ajokorttitarkastukset. Alkoholin riskikäytön havaitsemiseksi ilmeisesti toimivin strukturoitu lomake on kymmenen kysymyksen AUDIT (Alcohol Use Disorders Identification Test) [46 53] B (AUDIT-kysely suomeksi ja ruotsiksi sekä tietokoneohjelma, ks. suosituksen sähköinen versio ). Riskikäytön raja on miehillä vähintään 8 pistettä ja naisilla vähintään 6. Myös AUDITista johdettu lyhyt, kolmen ensimmäisen kysymyksen sarja (AUDIT- C, pisteraja miehille vähintään 6 ja naisille vähintään 5) lienee tehokas riskikäytön tunnistamisessa [52, 54, 55] B. Kiireessä, esimerkiksi päivystyksessä, pelkkä humalajuomista mittaava AUDITin kolmas kysymys toiminee kohtalaisesti [50, 52, 55] C. Pisteraja on sekä miehille että naisille vähintään 2. Suomalaisen Lääkäriseuran Duodecimin ja Suomen Päihdelääketieteen yhdistyksen asettama työryhmä
7 Taulukko 2. Alkoholin riskikäyttöön liittyviä kliinisiä löydöksiä (Päihdelääketiede. Salaspuro M, Kiianmaa K, Seppä K, toim. Kustannus Oy Duodecim 2003, s. 60). Nopea, epäsäännöllinen syke Eteisvärinä (etenkin loman tai viikonlopun jälkeen) Kohonnut verenpaine Ahdistus, levottomuus, hyperkinesia, hikoilu Luunmurtumat Naarmut, palovammat Huonosti hoidettu ihottuma Turpeat korvasylkirauhaset Rikkinäiset hampaat tai huono suuhygienia Kliininen tutkimus Haastattelun ja kyselyiden ohella kliininen tutkimus antaa viitteitä mahdollisesta alkoholin ongelmakäytöstä (taulukko 2). Haastattelua on syytä suunnata ja täydentää kliinisten löydösten ja esiin tulleiden anamnestisten seikkojen mukaan. Alkometria sopii käyttää vastaanotolla yhteistyössä potilaan kanssa selkiyttämään ja täsmentämään tilannetta. Potilaalle voidaan korostaa, että mittaus on osa diagnostiikkaa, ei kontrollitoimi. Alkoholin haitallisen käytön ja alkoholiriippuvuuden täsmällinen diagnostiikka on kuvattu ICD-10-tautiluokitukseen sisältyvässä psykiatrian luokituskäsikirjassa. Laboratoriokokeet Haastattelun lisänä ja tukena ei kuitenkaan sen korvikkeena voidaan yhteisymmärryksessä potilaan kanssa käyttää eräitä laboratoriokokeita (veren tai hengitysilman alkoholipitoisuus, seerumin glutamyylitransferaasi (GT), punasolujen keskitilavuus (MCV) ja seerumin niukkahiilihydraattinen transferriini (CDT) erityisesti silloin, kun potilasta halutaan motivoida hoitoon halutaan seurata hoidon tulosta tarvitaan alkoholin aiheuttaman elinvaurion erotusdiagnostiikkaa. Laboratoriokokeista saattaa olla myös hyötyä silloin, kun ongelmakäyttö vaikuttaa todennäköiseltä, mutta esitiedot eivät anna asiasta riittävää varmuutta pyritään riskikäytön varhaiseen toteamiseen terveyskeskuksessa, työterveyshuollossa taikka sairaalan poliklinikassa tai osastoilla. Laboratoriokokeet osoittavat alkoholiriippuvuuden herkästi, mutta riskikulutuksen toteamisessa väestössä niiden merkitys on vähäinen [56 62] A. Siksi alkoholin ongelmakäytön diagnostiikan ei koskaan tule perustua pelkkään epänormaaliin laboratorioarvoon vaan myös taustatietoihin ja kyselytesteihin. Laboratoriotutkimuksilla (CDT ja GT) on merkitystä alkoholista riippuvaisen potilaan hoidon tuloksellisuuden seuraamisessa, ainakin miehillä [57, 63 67] A. Yleisin syy MCV:n, CDT:n ja GT:n poikkeavuuteen on alkoholin ongelmakäyttö [62, 68 70] A. Veren tai hengitysilman alkoholipitoisuus Alkoholiriippuvuusdiagnoosi on NCA:n (National Council of Alcoholism 1972) kriteereiden mukaan todennäköinen, jos potilaan veren tai hengitysilman alkoholipitoisuus on ajanvarausvastaanotolla yli 1, jos alkoholipitoisuudeksi todetaan yli 3 tai jos pitoisuus on ollut yli 1,5 ilman päihtymyksen merkkejä [71]. Suomalaisessa kulttuurissa riskikäyttöön viittaavaksi voidaan tulkita jo alle 1 :n humala ajanvarausvastaanotolla. Ongelmakäyttäjän tottuminen alkoholiin aiheuttaa sen, että hänen päihtymystään on vaikea humalaoireiden perusteella havaita vastaanotolla; siksi epäily kannattaa varmistaa herkästi alkometrilla. Veren alkoholipitoisuuden määrittäminen saattaa olla paras haitallisen käytön ja riippuvuuden mittari nuorilla työikäisillä vammapotilailla [72] C. Punasolujen keskitilavuus Anemiaan liittymätön suuri MCV-arvo (vähintään 100 fl) johtuu miehillä ilmeisesti lähes aina ja naisista noin kolmasosalla alkoholin ongelmakäytöstä. MCV-arvon suu- 7
8 KÄYPÄ HOITO -SUOSITUS 8 renemisen muita syitä ovat B 12 -vitamiinin tai foolihapon puute, kilpirauhasen vajaatoiminta, retikulosytoosi, maksasairaudet, verisairaudet ja tupakointi. Noin kolmasosalla naisista suurenemiseen ei löydy selitystä [68]. Kun MCV-arvo suurenee 90 fl:sta 100 fl:aan, kasvaa ongelmajuomisen (yli kuusi annosta alkoholia vuorokaudessa) todennäköisyys 20 %:sta 60 %:iin [73]. MCV:n on todettu olevan suurentunut %:lla alkoholiongelmaisista, mutta riskikulutuksen toteamisessa MCV on vähemmän herkkä kuin GT tai CDT [74, 75]. MCV-arvon pitkä puoliintumisaika, 120 vuorokautta, haittaa testin käyttöä juomisen seurannassa. Jos potilaan MCV-arvo on suurentunut, lääkärin on syytä kysyä hänen alkoholinkäytöstään. Glutamyylitransferaasi Noin 70 % suurentuneista GT-arvoista selittyy alkoholin ongelmakulutuksella. GT osoittaa helposti alkoholiriippuvuuden (sensitiivisyys %) [74, 75], mutta herkkyys on huonompi riskikulutuksen toteamisessa, varsinkin nuorilla (sensitiivisyys vain %) [57, 76, 77]. Suurentuneen GT-arvon puoliintumisaika on 26 vuorokautta. Kertajuominen ei vaikuta seerumin GT-pitoisuuteen. GT-arvo suurenee kaikissa maksavauriotyypeissä, ja sitä voivat suurentaa myös ylipaino, hyperlipidemia, eräät lääkkeet (antikoagulantit ja epilepsialääkkeet), diabetes, haimatulehdus, sydämen vajaatoiminta, vakava tapaturma ja syövän etäpesäkkeet maksassa [74, 75]. Ongelmakulutuksen diagnostiikassa GT:n määritys ei ole kovin hyvä tutkimus, mutta sillä voidaan seurata potilaan alkoholinkäytön vähenemistä: arvon pieneneminen kahden viikon raittiin jakson aikana viittaa vahvasti siihen, että arvoa on suurentanut alkoholinkäyttö [78]. Jos arvo ei alkoholinkäytön vähentämisestä huolimatta pienene, on selvitettävä muut syyt. Niukkahiilihydraattinen transferriini Alkoholin ongelmakäyttö (yli viisi annosta päivässä muutaman viikon ajan) suurentaa niukasti hiilihydraatteja sisältävien muotojen osuutta seerumin kokonaistransferriinista eli CDT-arvoa. Arvon puoliintumisaika on 15 vuorokautta, joten määritys sopii juomisen muutosten seuraamiseen [79]. CDT toteaa herkästi alkoholiriippuvuuden (sensitiivisyys yli 90 %), mutta riskikulutuksen toteamisessa varsinkin nuorilla se on herkkyydeltään vain GT:n veroinen (noin 30 %). Se toimii ylipainoisilla ja naisilla huonommin kuin normaalipainoisilla ja miehillä [62]. Testi kuvastaa alkoholinkulutusta, ja se on spesifisempi kuin GT erottamaan alkoholiperäisen maksavaurion muusta maksavauriosta. Vääriä positiivisia tuloksia saadaan primaarissa biliaarisessa kirroosissa, muissa kirrooseissa ja transferriinin synnynnäisissä poikkeavuuksissa [80]. CDT ja GT ovat yhtä hyviä alkoholiriippuvuuden toteamisessa ja yhtä huonoja riskikulutuksen toteamisessa. Niiden yhteiskäytöllä herkkyys paranee mutta spesifisyys huononee [56, 57, 81, 82] A. Lyhytneuvonta (mini-interventio) Alkoholiongelman sekundaaripreventiossa pyritään löytämään ja hoitamaan varhaisessa vaiheessa alkoholin riskikäyttäjät. Suomessa tätä toimintaa nimitetään lyhytneuvonnaksi tai mini-interventioksi (englanniksi brief intervention). Lyhytneuvonnan tarkoituksena on vähentää alkoholin liiallista kulutusta. Lyhytneuvonnan sisältöä on luonnehdittu lyhenteellä RAAMIT; ks. taulukko 3. Lyhytneuvonnan perusedellytyksenä on tiedostaa alkoholin riskikulutuksen yleisyys ja kysyä aktiivisesti potilaiden alkoholinkäyttöä. Neuvonta suhteutetaan potilaan tilanteeseen. Naisten neuvonta on aiheellinen aina, kun päivittäiskäyttö on vähintään 20 g absoluuttista alkoholia (vähintään kaksi ravintola-annosta) tai humalahakuinen Suomalaisen Lääkäriseuran Duodecimin ja Suomen Päihdelääketieteen yhdistyksen asettama työryhmä
9 Taulukko 3. RAAMIT-lyhytneuvonnan (FRAMES) sisältö. Rohkeus (self efficacy) Alkoholitietous (feedback) Apu (advice) Myötätunto (empathy) Itsemääräämisvastuu (responsibility) Toimintaohjeet (menu) Potilaaseen valetaan rohkeutta ja uskoa onnistumiseen Annetaan palautetta ja tietoa alkoholiasioista suhteutettuna potilaan vaivoihin ja löydöksiin Avustetaan päätöksessä vähentää juomista tai lopettaa se Lämmin, reflektoiva, empaattinen ja ymmärtävä suhtautuminen Potilaan on itse päätettävä vähentää juomista Luodaan vaihtoehtoisia strategioita juomisen vähentämiseksi juominen (vähintään viisi annosta) toistuu viikoittain. Miehille vastaavat neuvonnan rajat ovat 40 g/vrk (neljä annosta) tai seitsemän annoksen kertakäyttö viikoittain. Potilaalle kerrotaan yksilöllisesti hänen alkoholinkäyttönsä haittavaikutuksista, ja häntä motivoidaan sekä suullisilla että kirjallisilla ohjeilla vähentämään kulutustaan. Tapaamisen lopuksi sovitaan tarvittaessa muutamasta seurantakäynnistä. Potilasta tuetaan kuuntelemalla ja rakentavasti kommentoimalla. Motivoiva asenne on lyhytneuvonnan tärkeintä sisältöä. Hoito voi olla yksi ainoa käynti, mutta tilanteen mukaan saatetaan tarvita useampia käyntejä. Käynnin kesto on minuuttia. Lyhytneuvonta liittyy saumattomasti potilaan muuhun hoitoon. Lyhytneuvonnan tukena voidaan käyttää laboratoriokokeita. Luontevinta on seurata hoitoa sillä mittarilla, jonka arvo on hoidon alussa ollut suurentunut. Käyttökelpoisia ovat esimerkiksi MCV, GT ja CDT. Seurantakäynnillä tarkistetaan mahdollinen juomapäiväkirja ja tehdyt laboratoriokokeet. Potilasta kannustetaan asettamaan omia tavoitteita, ja seuraava käynti sovitaan yleensä parin kolmen viikon päähän. Lyhytneuvonta on vaikuttava hoitomuoto alkoholin riskikulutuksessa ennen riippuvuuden kehittymistä [83 105] A. Ongelmakäytön hoitona lyhytneuvonta on yhtä tehokas kuin laajempi interventio [83, 88] A. Lyhytneuvontaan kannattaa käyttää aikaa ainakin 5 10 minuuttia, ja sen tulee sisältää ohjeita selviämisstrategioista sekä neuvontaa alkoholihaitoista [90]. Käyntikertojen määrä räätälöidään yksilöllisesti. Lyhytneuvonnan määrä saattaa vaikuttaa vasteeseen [87, 90, 95] C. Laajennettu neuvonta näyttäisi olevan tehokkaampaa kuin aivan minimaalinen. Lyhytneuvonta vähentänee terveys- ja sosiaalisia haittoja ja lienee siten kustannustehokas hoitomuoto [ ] B. Miehet ja naiset hyötyvät lyhytneuvonnasta ilmeisesti yhtä paljon [89, 93, 95] B. Lyhytneuvonnan vaikutus kestänee kuukautta [ ] C. Jotta toiminta olisi kansanterveydellisesti merkittävää ja vaikuttavaa, sen tulee olla kattavaa. Psykososiaalinen hoito ja kuntoutus Kaikissa psykososiaalisissa hoito- ja kuntoutusmuodoissa tärkeää on hoidon jatkuvuus, hyvä yhteistyö sekä potilaan motivoiminen ja sitouttaminen hoitoon. Hoidossa keskeistä on tiedon antaminen, keskustelu ja toiminta yksilö-, ryhmä-, pari-, perhe- tai ryhmäterapiana. Voidaan käyttää esimerkiksi kuvataide-, musiikki- tai rentoutusterapiaa tai psykodraamaa. Tavoite voi olla myös lääkehoitoon sitouttaminen. Myös itseapu- ja vertaistoimintaa (AA-ryhmä, A- kilta) on tarjolla. Yleisin psykososiaalinen hoito on tavallinen hoitosuhde : hoitava ja tukea antava vuorovaikutus, jossa on aineksia useista viitekehyksistä. Se on myös yleinen tutkimusten vertailuhoito. Perheen lasten hyvinvointi tulee ottaa huomioon kaikenlaatuisissa hoitotapahtumissa. Kaikkia hoitoja ei ole saatavissa kaikkialla. Potilaan mielipidettä on syytä kuulla hoitomuodon valinnassa. Hoito edellyttää usein eri hoitopaikkojen yhteistyötä. Usein avo- 9
10 KÄYPÄ HOITO -SUOSITUS 10 hoito riittää. Laitoshoidon tarve arvioidaan yksilöllisesti. Kognitiivinen käyttäytymisterapia käsittää useita eri menetelmiä. Tavoitteena on parantaa itsehallintaa omaksumalla uusia valmiuksia ja taitoja. Tähän pyritään muun muassa muuttamalla toiminta-, tunteensäätely- ja ajattelutapoja. Tietoista toimintaa vahvistetaan harjoitustehtävillä. Hoitomuotoja ovat muun muassa motivoiva potilaskeskeinen haastattelu ja retkahduksenehkäisyohjelmat. Kahdentoista askeleen ohjelmassa päihderiippuvuus nähdään AA-ideologian mukaisesti sairautena. Tavoite on päihteettömyys. Jatkohoidoksi suositellaan AA-toimintaa. Ratkaisukeskeisessä terapiassa ratkotaan konkreettisia asioita, etsitään voimavaroja sekä lisätään potilaan itsetuntemusta ja toimintakykyä pulmatilanteissa. Yhteisövahvistusohjelmassa (community reinforcement approach, CRA) palkitaan toivottua käyttäytymistä, etsitään tukea perheestä, työstä ja vapaa-ajasta sekä harjoitellaan sosiaalisia taitoja. Systeemiteoreettista mallia sovelletaan muun muassa pari-, perhe- ja verkostoterapioissa. Psykodynaamisissa ja interpersoonallisissa psykoterapioissa käsitellään potilaan elämävaiheita ja ihmissuhteita. Hoitosuhteen vaikutus hoitotuloksiin Hyvä hoitosuhde on yhteydessä hyviin hoitotuloksiin [ ] A. Terapeutin keskeinen tehtävä on luoda hyvä hoitosuhde ja välttää mahdollisuuksien mukaan vastakkainasettelua. Luottamuksen lisääntyessä potilas uskaltaa kertoa myös arkaluonteisia asioita. Psykososiaalisen hoidon tulokset ilmeisesti vaihtelevat hoitavan henkilön mukaan [ ] B. Hoitavan henkilön vuorovaikutustaidot vaikuttavat hoitotulokseen [ ] A. Hoitavan henkilön on hyvä arvioida omia vuorovaikutustaitojaan ja pyrkiä kehittämään niitä. Hoitomuodon vaikutus hoidon tehoon Eräitä psykososiaalisia hoitomuotoja on tutkittu runsaasti, toisista on lähinnä kokemusperäistä tietoa. Hoitoyhteisön kulttuuriympäristö, potilaiden valintakriteerit ja vertailuryhmä vaikuttavat tulosten tulkintaan. Moniongelmaisia on tutkittu vähän. Tutkimusten seuranta-ajat ovat yleensä lyhyitä. Näyttää siltä, että sekä hoitomuoto että hoitavan henkilön ominaisuudet vaikuttavat tulokseen. Psykososiaalinen hoito on tehokkaampaa kuin hoitamatta jättäminen [ ] A. Internet-pohjainen interventio saattaa olla tehokkaampi kuin pelkän valistusaineiston antaminen [146]. Psykososiaalinen hoito vähentää alkoholiongelman aiheuttamia kokonaiskustannuksia [147]. Keskivaikeassa riippuvuudessa eri hoitomuodoilla saavutetaan ilmeisesti pääosin samantasoisia tuloksia [ ]. Perheväkivaltaan syyllistyneillä alkoholista riippuvaisilla saattaa kognitiivinen käyttäytymisterapia tuottaa parempia tuloksia kuin kahdentoista askeleen hoito [151]. Motivoiva haastattelu eri muodoissaan lisää hoidon tuloksellisuutta [128, 145, ] A. Samoin motivoivaa haastattelua laajempi kognitiivinen käyttäytymisterapia ilmeisesti parantaa hoitotulosta [128, ] B. Kahdentoista askeleen ohjelma tuottaa ilmeisesti enemmän täysraittiutta, mutta muilta osin tulokset eivät ilmeisesti eroa oleellisesti tavanomaisten psykososiaalisten hoitojen tuloksista [ ] B. Yhteisövahvistusohjelma on ilmeisesti parempi kuin hoitopaikan tavanomainen hoito [128, ] B. Pari- ja perheterapia on ilmeisesti tehokkaampaa kuin pelkkä yksilön hoito [128, 133, ] B. Niistä saattaa olla hyötyä myös perheen lapsille [184,185], ja niillä voidaan vähentää kotiväkivaltaa [187]. Psykodynaamisten terapioiden hyöty on todennäköisesti vähäinen [128, 149, 150, 161, ] C. Toistaiseksi ei tunneta sellaisia kriteereitä, Suomalaisen Lääkäriseuran Duodecimin ja Suomen Päihdelääketieteen yhdistyksen asettama työryhmä
11 joiden perusteella alkoholiongelmaiselle voitaisiin valita hänelle parhaiten sopiva hoitomuoto [168,193]. Alkoholiongelman kliininen hoito Akuutti alkoholimyrkytys Suomessa kuolee vuosittain noin 500 ihmistä akuutteihin alkoholimyrkytyksiin, ja näistä tapauksista yli 85 % aiheutuu etanolista [194]. Määrä on poikkeuksellisen suuri verrattuna muihin länsimaihin [194]. Alkoholiperäiset kuolemat ja alkoholimyrkytykset ovat viime vuosina jatkuvasti lisääntyneet, ja mukana on usein lääkemyrkytys [194, 195]. Lievästi tai keskivaikeasti humaltunut (veren etanolipitoisuus alle 3 ) on tajuissaan tai mahdollisesti pinnallisesti tajuton. Diagnoosi perustuu anamneesiin, alkoholin hajuun ja uloshengitysilman etanolipitoisuuden mittaamiseen. Tarkalla kliinisellä tutkimuksella pyritään toteamaan muut akuuttihoitoa vaativat tilat. Aikuisen lievä tai keskivaikea alkoholimyrkytys (alle 2,5 3 ) ei sellaisenaan vaadi erikoishoitoa [ ] D, mutta aspiraatioriski on muistettava. Mahalaukku huuhdellaan vain, jos epäillään lääkemyrkytystä. Lääkehiili ei estä etanolin imeytymistä [196, 199]. Jos veren alkoholipitoisuus on yli 3, potilas on usein pinnallisesti tajuton. Erotusdiagnostiikassa tulee muistaa muun muassa sekamyrkytykset, vammat, epilepsia, aivoverenkierron häiriöt, aivokalvontulehdus, diabetes, hypoglykemia, maitohappoasidoosi ja muu kuin diabeettinen ketoasidoosi. Perustutkimuksina suositellaan määritettäviksi verenglukoosi sekä seerumin natrium, kalium ja kloridi. Hengitystä, verenkiertoa ja tajunnan tasoa seurataan. Jos potilaalla on vakava etanolimyrkytys, hän kuuluu sairaalahoitoon [ ] D. Korvikealkoholimyrkytys (metanoli, etyleeniglykoli, isopropanoli) Metanolia on muun muassa pesunesteissä ja liuotteissa, etyleeniglykolia pakkasnesteissä ja isopropanolia jäänestoaineissa. Jo 30 ml metanolia, 50 ml etyleeniglykolia tai 250 ml isopropanolia saattaa olla hengenvaarallinen annos. Korvikealkoholimyrkytykset tulee hoitaa sairaalassa [196, 197, ] D. Metanolimyrkytyksen oireita ovat humala, heikotus, kovat vatsakivut, pahoinvointi, papillaödeema, laajat valojäykät pupillit ja näköhäiriöt. Myrkytys voi aiheuttaa sokeutumisen tai kuoleman. Nopea, asianmukainen hoito on tarpeen, mutta tilanteen erottaminen tavallisesta etanolimyrkytyksestä ei ole helppoa. Asidoosin aiheuttama hyperventilaatio ja ensimmäiset näköoireet voivat johtaa diagnoosiin, samoin tieto siitä, että potilas on käyttänyt poikkeavia juomia humaltuakseen. Metanolimyrkytystä hoidetaan etanolilla, joka kilpailee metanolin kanssa alkoholidehydrogenaasista. Etanoli-infuusio aloitetaan heti [204]. Vaihtoehtona on fomepitsoli, jota American Academy of Clinical Toxicology Practice Guideline ja asiantuntijat pitävät etanolia suositeltavampana [200, 201, 203], vaikka siitä ei ole tehty vertailevaa tutkimusta. Etyleeniglykoli- ja isopropanolimyrkytyksen oireita ovat humala, takykardia, oliguria ja keuhkokongestio. Etyleeniglykoli metaboloituu nopeasti glykoli- ja oksaalihapoksi, mistä seuraavat metabolinen asidoosi ja oksalaatin saostuminen munuaisiin. Hoitamaton myrkytys voi johtaa munuaisvaurioon. Lääkehiili ei sido alkoholeja. Hoitona ovat asidoosin hoito, tehostettu diureesi, etanoliinfuusio, lääkitys (fomepitsoli) ja tarvittaessa hemodialyysi. Natriumbikarbonaattiinfuusio aloitetaan heti [205]. Vieroitusoireet Vieroitusoireita ilmaantuu, kun päihteeseen sopeutuneen hermoston toiminta muuttuu äkkiä päihteen poistuessa elimistöstä. Hermoston adaptaatio päihteeseen jää jäljelle, ja hermosto tulee yliaktiiviseksi. Alkoholivieroitusoireet ilmaantuvat pitkään jatkuneen alkoholinkäytön lopettamisen jälkeen tunnin kuluessa (huippu 11
12 KÄYPÄ HOITO -SUOSITUS tuntia). Lieviä vieroitusoireita ovat vapina, levottomuus, hikoilu, unettomuus ja ärtyisyys, ja näitä ilmaantuu usein jo laskuhumalassa. Erotusdiagnostiikassa on muistettava erityisesti hypoglykemia, keuhkokuume, meningiitti, maksakooma ja kallovamma. Delirium tremens on vaikea vieroitusoireyhtymä, joka ilmaantuu tunnin kuluttua alkoholinkäytön lopettamisen jälkeen. Oireita ovat autonominen ja psykomotorinen hyperaktiivisuus (hikoilu, takykardia, vapina, levottomuus), puhevaikeudet, desorientaatio ja hallusinaatiot. Tila saattaa olla hengenvaarallinen. Oireiden arvioinnissa voidaan käyttää CIWA-Ar-asteikkoa (ks. Lääkärin tietokannat, artikkeli CIWA-Ar-asteikko alkoholin vieroitusoireiden arvioimiseksi). Vieroitusoireiden ja delirium tremensin hoidossa tehokkaimpia ovat bentsodiatsepiinit; eri bentsodiatsepiinien välillä ei ole merkitseviä eroja [ ] A. Karbamatsepiini ei ole ensisijainen alkoholivieroituslääke. Se kuitenkin ilmeisesti estää tehokkaasti kouristuksia, ja sitä voitaneen käyttää, jos potilaalla on aiemmin esiintynyt vieroituskouristuksia [206, 212] B (Ks. Käypä hoito -suositus Aikuisten epilepsiat ). Avokatkaisuhoidossa voidaan käyttää lieviin tai keskivaikeisiin vierotusoireisiin valvottua klooridiatsepoksidilääkitystä (25 50 mg x 2 4) pienenevin annoksin 3 5 vuorokauden ajan (ks. Lääkärin tietokannat, artikkeli Alkoholin vieroitusoireiden hoito). Diatsepaamia annetaan mg 1 2 tunnin välein nestemäisenä (tarvittaessa valvotusti suoneen), kunnes potilas rauhoittuu tai saavutetaan kyllästysannos (200 mg) [209]. Bentsodiatsepiinien sekakäyttä jien annos tulee harkita tarkkaan: he voivat tarvita huomattavasti suurempia annoksia, varsinkin jos he ovat riippuvaisia suurista annoksista. Vieroitushoito aloitetaan usein antamalla tiamiinia 250 mg lihakseen tai suoneen kolmena päivänä. Tiamiinilla voidaan estää mahdollista Wernicken enkefalopatiaa, joten käytäntö lienee suositeltava [213, 214] C. Vieroitusoireisiin liittyvät dehydraatio ja suolavajaus voidaan lievissä tapauksissa hoitaa isotonisella urheilujuomalla ja vähärasvaisella maidolla. Vaikea tilanne hoidetaan kalium- ja magnesiuminfuusiolla (ks. esimerkiksi Akuuttihoito-opas). Katkaisuhoito on aina kuntoutuksen ja jatkohoidon perusta. Akupunktuurista ei ole hyötyä alkoholivieroitusoireiden hoidossa [ ] B. Kliinisen kokemuksen mukaan se näyttäisi lisäävän hoitoon sitoutumista, mutta tutkimusnäyttö asiasta puuttuu. Alkoholiriippuvuuden lääkehoito Psykososiaaliset hoidot ovat alkoholiriippuvuuden hoidon perusta, mutta tulosta voidaan parantaa merkittävästi lääkityksellä (keskimäärin %). Eri lääkkeistä tai niiden yhteiskäytöstä ei toistaiseksi ole riittävästi vertailevien tutkimusten tuloksia. Disulfiraami estää alkoholin palaessa muodostuvan asetaldehydin palamista edelleen etikkahapoksi. Asetaldehydia kertyy verenkiertoon, ja se aiheuttaa ihon punoitusta, päänsärkyä, pahoinvointia ja sydämentykytystä. Näiden oireiden takia lääkettä käyttävän potilaan oletetaan välttävän alkoholia. Jos disulfiraamin käyttöä ei valvota, potilas käyttää lääkettä epäsäännöllisesti ja usein tuloksettomasti. Valvottu disulfiraamilääkitys (400 mg kahdesti viikossa tai 200 mg/ vrk) on parantanut merkitsevästi pelkillä psykososiaalisilla menetelmillä saatuja tuloksia alkoholiriippuvuuden hoidossa [175, ] A. Disulfiraami-implantteja käytettäessä lääkkeen pitoisuus veressä ei ole riittävä, ja tästä syystä sen vaikutus on enintään lumelääkkeen veroinen [ ] A. Opioidiantagonistien (naltreksoni ja nalmefeeni) arvellaan vähentävän humaltumiseen liittyvää mielihyvää, jolloin juominen ei ole yhtä palkitsevaa kuin aikaisemmin ja juomahimon ja retkahdusten pitäisi vähentyä. Suomalaisen Lääkäriseuran Duodecimin ja Suomen Päihdelääketieteen yhdistyksen asettama työryhmä
13 Naltreksoni (50 mg päivässä) lisää lumelääkkeeseen verrattuna raittiiden päivien lukumäärää ja vähentää retkahduksia. Hoitotulosta parantaa merkittävästi lääkitykseen liitetty kognitiivinen käyttäytymis- tai motivoiva terapia [223, ] A. Pitkävaikutteinen naltreksoni-injektio ilmeisesti lisää raittiiden päivien määrää ja vähentää juomista, kun hoitoon on yhdistetty motivoivaa tai kognitiivista terapiaa [ ] B. Naltreksoni tai nalmefeeni otettuna retkahduksen kannalta uhkaavissa tilanteissa (kohdennettu lääkitys) [223] ilmeisesti vähentää alkoholinkulutusta ja lisää raittiiden päivien lukumäärää [233, 239, 245] B. Suomessa erityisluvalla saatava tauriinin kalsiumsuola akamprosaatti vaikuttaa aivojen eksitatoriseen glutaminergiseen hermojärjestelmään ja toimii GABA-reseptorin agonistina. Aineen alkoholinhimoa vähentävän vaikutuksen mekanismia ei tunneta. Akamprosaatti on parantanut pelkällä psykososiaalisella hoidolla saatua tulosta lumelääkkeeseen verrattuna [223, 224, 237, 238, ] A. Ondansetroni (antiemeetti) on serotoniinin 5-HT 3 -reseptorin salpaaja. Se ilmeisesti vähentää alkoholinkäyttöä ja näyttää tehoavan erityisesti nuorena alkoholisoituneiden hoidossa [ ] B. Baklofeeni (vähentää luurankolihasten spastisuutta) on GABA-B-reseptorin agonisti, joka estää spinaalista refleksi-impulssin siirtoa todennäköisesti stimuloimalla GABA-B-reseptoreja. Se ei vaikuta neuromuskulaariseen transmissioon. Baklofeeni saattaa lisätä psykososiaalisella hoidolla saavutettua raittiina pysymistä kirroottisilla alkoholisteilla [ ] C. Ketiapiini on uudemman polven psykoosilääke, jota käytetään skitsofrenian ja kaksisuuntaisen mielialahäiriön hoidossa. Ketiapiinista on tehty alkoholisoituneilla persoonallisuushäiriöpotilailla tai kaksisuuntaista mielialahäiriötä sairastavilla nuorilla potilailla kolme tutkimusta, joista kaksi kontrolloitua. Ketiapiinin väärinkäyttöä on kuvattu useissa raporteissa [255]. Ketiapiini saattaa vähentää nuorena alkoholisoituneiden bipolaaripotilaiden alkoholinkulutusta [ ] C. Epilepsialääke topiramaatti ilmeisesti vähentää dopamiinin vapautumista mesolimbisellä aivoalueella, lisää gamma-aminovoihapon toimintaa ja toimii glutamaattiantagonistina. Topiramaatti saattaa parantaa psykososiaalisella hoidolla saavutettua tulosta [ ] C. Akupunktuurilla ei voida tehostaa alkoholismin hoitoa [ ] A. Kliinisen kokemuksen mukaan se näyttäisi lisäävän hoitoon sitoutumista, mutta tutkimusnäyttö asiasta puuttuu. Alkoholiongelma ja mielenterveyden häiriöt Alkoholiongelma kietoutuu usein mielenterveyden ongelmiin: potilas voi yrittää lievittää masennustaan alkoholilla, ja juominen saattaa aiheuttaa mielenterveysongelmia ja ongelmien hoitoon käytetyt lääkkeet riippuvuutta. Näiden potilaiden hoidossa yhteistyö psykiatrisen erikoissairaanhoidon kanssa on usein tarpeen. Alkoholiongelmaisen potilaan psyykkiset oireet (unettomuus, ahdistuneisuus, masennus, psykoottisuus, persoonallisuushäiriöön liittyvät oireet) on diagnosoitava ja hoidettava huolellisesti rinnan alkoholiongelman kanssa. Samanaikaisten mielenterveyden häiriöiden luotettava diagnosointi edellyttää yleensä joko neljän viikon raitista jaksoa ohimenevien oireiden pois sulkemiseksi tai oireiden alkamista ennen päihteidenkäyttöä, oireilua raittiiden jaksojen aikana tai oireiden pitkäkestoisuutta [270]. Alkoholin aiheuttamiin häiriöihin (ohimenevät oireet poissuljettuina) voi liittyä lisääntynyt erillisten mielenterveydenhäiriöiden ilmaantumisen riski tai tavallista vaikeam pi alkoholin aiheuttama päihtymystai vieroitustila [ ]. Naltreksoni saattaa tehostaa alkoholiriippuvuuden hoitoa potilaalla, jolla on psykiatrinen häiriö [ ] D, samoin disulfiraami [ ] D. Unilääkkeiden hyöty on osoitettu vain ly- 13
14 KÄYPÄ HOITO -SUOSITUS 14 hytaikaisessa käytössä. (ks. Käypä hoito -suositus Unettomuuden hoito) Ahdistuneisuuden lääkehoito (selektiiviset serotoniinin takaisinoton estäjät SSRI-lääkkeet, mahdollisesti buspironi) ilmeisesti vähentää ahdistuneisuuden oireita alkoholiongelmaisella potilaalla [ ] B. Kognitiivis-behavioraalisesta psykoterapiasta saattaa olla apua pelko-oireisesta häiriöstä kärsivän alkoholiongelmaisen potilaan ahdistuneisuuteen [283]. Samanaikaisesta traumaperäisestä stressireaktiosta ja alkoholiriippuvuudesta kärsivillä potilailla SSRI-lääkkeet tai alkoholinkäyttöön suunnattu kognitiivis-behavioraalinen psykoterapia saattavat vähentää alkoholinkäyttöä [284]. ADHD:n lääkehoito atomoksetiinilla saattaa vähentää ADHD:n oireita, mutta sillä ei ole vaikutusta alkoholinkäyttöön [285] C. Masennuksen lääkehoito ilmeisesti vähentää masennusoireita niillä potilailla, joiden masennusoireet eivät ole alkoholinkäytöstä johtuvia ohimeneviä oireita [ ] B. Alkoholiongelmaiset psykoottista häiriötä sairastavat potilaat hoidetaan yleensä psykiatrisen hoidon piirissä. (ks. Käypä hoito -suositukset Skitsofrenia ja Kaksisuuntainen mielialahäiriö ) Epävakaasta persoonallisuudesta kärsivät alkoholiongelmaiset potilaat saattavat hyötyä päihdeongelman ja persoonallisuushäiriön samanaikaisesta hoidosta psykoterapialla (ks. Käypä hoito -suositus Epävakaa persoonallisuus). Kun alkoholiongelmaisen potilaan persoonallisuushäiriö on vaikea tai potilas on itsetuhoinen, potilaan arvio on parhaiten tehtävissä psykiatrisessa erikoissairaanhoidossa. Sekakäytön ehkäisy Riippuvuutta aiheuttavien lääkkeiden määräämistä alkoholiongelmaiselle on vältettävä. Päivystystilanteissa potilaille ei tule yleensä määrätä bentsodiatsepiineja. Jos näin kuitenkin tehdään, käyttö on syytä rajoittaa vain vierotusoireiden keston ajaksi [206, 207, 290]. Bentsodiatsepiinien pitkäaikaiskäyttö on aiheellista vain poikkeustapauksissa, jos muu hoito ei auta potilaan psyykkisiin oireisiin ja hänelle on mahdollista järjestää tiivis ja pitkäaikainen hoitokontakti. Mikäli bentsodiatsepiinilääkitys arvioidaan tarpeelliseksi alkoholiongelmaiselle, on varmistuttava siitä, että hän käyttää lääkkeitä oikein. Lääkehoitoa on syytä seurata tiiviisti esimerkiksi siten, että lääkkeet annetaan valvotusti hoitopaikasta tai apteekista (ks. Apteekkisopimusmalli Valviran sivulla, pdf). Bentsodiatsepiinilääkitys on keskeytettävä tarvittaessa katkaisuhoidon tuella tai vähitellen pienenevin annoksin jos ilmenee lääkityksen väärinkäyttöä, myrkytyksiä, katukauppaa, reseptien toistuvaa katoamista, annoksen omaehtoista suurentamista tai asiointia useilla lääkäreillä. Bentsodiatsepiinijohdosten välillä on eroja niiden riippuvuutta aiheuttavissa ominaisuuksissa [291, 292]. Hoidossa on syytä välttää lyhytvaikutteisia bentsodiatsepiineja. Sekakäyttäjän hoito Bentsodiatsepiinimyrkytys (potilas tajuton) hoidetaan flumatseniililla (0,25 mg suoneen toistetusti ad 2 mg, jatkona infuusio 0,1 0,4 mg/h) [293, 294] A. Sekakäytön hoidon perustana ovat oikea diagnoosi ja tilan vaikeusasteen arviointi. Sekakäyttöä on syytä epäillä, jos alkoholin suurkuluttaja tai alkoholista riippuvainen käyttäytyy lääkehakuisesti, katkaisuhoidon aikana todetaan bentsodiatsepiinitoleranssi tai potilas saa vieroitusoireita lääkityksen vähentämisen tai lopetuksen yhteydessä. Aggressiivinen lääkereseptiä vaativa potilas, eri lääkäreiltä lääkkeitä hakeva tai reseptiväärennöksiin syyllistynyt potilas voi olla sekakäyttäjä. Vastaanotolla sekakäyttäjäksi sopivalle potilaalle (päihtymystila, jossa tokkuraisuutta, koordinaatio- ja muistihäiriöitä, estojen höltymistä, arvaamatonta tai aggressiivista käytöstä) annetaan tarvittava ensiapu. Tila arvioidaan, ja potilas lähetetään päivystys- Suomalaisen Lääkäriseuran Duodecimin ja Suomen Päihdelääketieteen yhdistyksen asettama työryhmä
15 poliklinikkaan, katkaisuhoitoon tai selviämisasemalle. Jatkohoito varmistetaan. Sekakäyttäjän vieroitushoidossa kartoitetaan päihteidenkäytön vaiheet ja riippuvuudet. Riippuvuuden vaikeutta voidaan arvioida viisi kysymystä sisältävällä päihderiippuvuuden vakavuuden arviointiasteikolla (SDS) ja huumeseuloilla [295, 296]. Alkoholiriippuvuuden vaikeusasteen arvioin tiin soveltuu SADD [296] ja alkoholin ongelmakäytön arviointiin AUDIT [49, 297]. Bentsodiatsepiinien käyttöä voidaan arvioida virtsan huumeseuloilla ja seuraamalla lääkkeiden pitoisuuksia seerumissa. Sekakäyttäjillä esiintyy kouristustaipumusta, jonka taustalla on alkoholin ja bentsodiatsepiinien vieroitusreaktiot. Riski on otettava huomioon vieroituksessa. Alkoholin ja bentsodiatsepiinin sekakäyttäjän vieroitus lienee mahdollista avohoidossa tiiviissä seurannassa, jos potilas on itse motivoitunut vieroitushoitoon [298, 299] C. Motivoituneista potilaista 25 % pystyy lopettamaan bentsodiatsepiinien käytön yhdellä hoitoyrityksellä. Kognitiivinen käyttäytymisterapia ei todennäköisesti paranna A-klinikan tavallisten menetelmien tehoa motivoituneilla alkoholista ja bentsodiatsepiineista riippuvaisilla potilailla [298, 299] C. Vieroitus toteutetaan katkaisuhoito-osastolla, jos potilas käyttää suuria bentsodiatsepiiniannoksia, käyttö on hallitsematonta tai aikaisemmat vieroitusyritykset avohoidossa ovat epäonnistuneet. Vieroitusoireiden voimakkuutta voidaan seurata CIWA- B-lomakkeella [300]. Jos vieroitus toistuvasti epäonnistuu, potilas pyritään sitomaan katulääkityksen sijasta valvottuun hoitoon esimerkiksi apteekkisopimuksen avulla. Karbamatsepiinin käyttö tukilääkkeenä saattaa parantaa bentsodiatsepiinivieroituksen onnistumista, samoin valproaatin käyttö, mutta luotettava näyttö tästä puuttuu. Tutkimukset on tehty potilailla, jotka ovat riippuvaisia pelkästään bentsodiatsepiinista. Karbamatsepiinia voidaan myös käyttää vieroituskouristuksien ehkäisyyn [301]. Erityiskysymyksiä Alkoholi ja työkyky Alkoholiongelmaisen sosiaaliturvaa säätelee kansallinen sosiaalivakuutuslaki. Työkyky on monimutkainen kokonaisuus, johon vaikuttavat sairaudet, motivaatio, sosiaaliset mielikuvat sekä ympäristötekijät [302]. Työterveyshuollolla on keskeinen asema alkoholiongelman ehkäisemisessä, havaitsemisessa ja hoitamisessa. Suomalaisen käytännön mukaan pelkkä alkoholiriippuvuus oikeuttaa harvoin työkyvyttömyyseläkkeeseen. Henkilöä voidaan pitää työkyvyttömänä [303], jos hänellä on lisäksi 1. Pysyvästi työkykyä heikentäviä somaattisia sairauksia (alkoholisairaudet, muut somaattiset oheissairaudet) 2. Työkykyä heikentäviä psykiatrisia sairauksia (krooniset alkoholipsykoosit, skitsofrenia, vaikea masennus, vaikea kaksisuuntainen mielialahäiriö, vaikea persoonallisuushäiriö) 3. Vaikea alkoholiriippuvuus (sosiaalinen syrjäytyneisyys, hoitoresistentti alkoholismi) Päihtymyksen aiheuttamaa työkyvyttömyyttä ei pidetä sairauslomaan oikeuttavana sairautena. Lääkärin on kuitenkin syytä todeta työkyvyttömyys, tarvittaessa kirjoittaa siitä oikealla diagnoosilla työkyvyttömyyslausunto sekä pohdittava tilanteen vaatimaa hoitoa. Alkoholi ja liikenne Suomessa noin yhdellä kuljettajalla 450:stä veren alkoholipitoisuus on vähintään 0,5 promillea. Rattijuoppoja jää vuodessa kiinni noin ja he aiheuttavat vuosittain noin 100 kuolemaa ja vammautumista. Tehokkaita rattijuopumuksen ehkäisykeinoja ovat promillerajat, anniskelun ikärajat, puhallusilman alkoholipitoisuuden testauspisteet, nuorten kuljettajien tavallista 15
16 KÄYPÄ HOITO -SUOSITUS 16 matalammat promillerajat, anniskeluhenkilökunnan kouluttaminen, raittiit sijaiskuljettajat ja tienvarsipuhallutuskampanjat [ ]. Alkolukko on tehokas niin ensikertalaisilla kuin uusijoillakin käytön ajan, mutta sen tehosta käytön loputtua ei ole näyttöä [307]. Lääkäri ottaa kantaa potilaan alkoholinkäytön ja hänen ajokykynsä suhteeseen tehdessään lausunnon ajolupaa varten ja poliisin ohjatessa henkilön arvioon rattijuopumuksen takia. Jos lääkäri havaitsee potilaan terveyden heikentyneen alkoholinkäytön takia pysyvästi niin, että se estää ajamisen, hänen velvollisuutensa on ilmoittaa asia poliisille, myös vastoin potilaan suostumusta. Ei tiedetä, onko perusterveydenhuollossa annetusta neuvonnasta hyötyä rattijuopumuksen ehkäisyssä [308]. Rattijuopumuksen jälkeiset korjaavat toimenpiteet vähentävät rattijuopumustapauksia ja niihin liittyviä onnettomuuksia 8 9 %. Sosiaali- ja terveydenhuollon antamalla rattijuopumuksen jälkeisellä neuvonnalla ei liene tehoa valikoimattomaan rattijuoppojen joukkoon [309, 310] C. Neuvonta saattaa vähentää rattijuopumustapauksia henkilöillä, jotka eivät vielä ole riippuvaisia alkoholista mutta ovat joutuneet rattijuopumuksensa takia liikenneonnettomuuteen [ ] C. Alkoholi, raskaus ja imetys Runsaan alkoholinkäytön vähentäminen tai lopettaminen raskauden aikana parantaa sikiön kasvu- ja kehitysennustetta [ ] A. Raittius on ainoa varma tapa välttyä alkoholin aiheuttamilta sikiövaurioilta. Humaltuminen lisää tuntuvasti vaaraa. Vähäinen käyttö (1 2 lasillista viikossa) ei ehkä ole vaarallista tai vaara on vähäinen. Tarkempaa tietoa ei ole. British Medical Association on julkaissut tiivistelmän sikiöaikaisen alkoholialtistuksen vaikutusten kirjosta, ks. internet Fetalalcohol. Lasten fyysisen ja emotionaalisen hoidon laiminlyönnin sekä muun kaltoinkohtelun riski on päihteitä käyttävien vanhempien perheissä suurentunut [319, 320]. Tämän vuoksi alkoholia ei suositella käytettäväksi imeväisaikana, jolloin lapsen hyvinvointi on erityisen riippuvainen vanhempien hyvästä huomiokyvystä. Lastensuojelulain (417/2007) mukaan tulee sosiaalitoimeen tehdä ilmoitus lapsesta (laissa lapsella tarkoitetaan alle 18-vuotiasta), jonka hoidon ja huolenpidon tarve sekä kehitystä vaarantavat olosuhteet tai oma käyttäytyminen edellyttävät lastensuojelun tarpeen selvittämistä. Ilmoitusvelvollisia ovat muun muassa kaikki sosiaali- ja terveydenhuollon ammattihenkilöt, eikä salassapitovelvollisuus estä ilmoitusvelvollisuutta. Lainmuutoksen mukaan on jo raskauden aikana tehtävä ennakoiva lastensuojeluilmoitus, jos on perusteltua syytä epäillä, että syntyvä lapsi tulee tarvitsemaan lastensuojelun tukitoimia heti syntymänsä jälkeen. Imetysaikana rintamaidon alkoholipitoisuus on suunnilleen sama kuin äidin veren alkoholipitoisuus ja alkoholi häviää maidosta samanaikaisesti kuin äidin verestä [321, 322]. Lapsen äidinmaidon mukana saama alkoholimäärä on hyvin pieni, eikä kohtuullinen alkoholinkäyttö ole este imettämiselle. Alkoholin nauttiminen saattaa muuttaa äidin hormonien prolaktiinin ja oksitosiinin pitoisuuksia [323]. Alkoholin nauttiminen saattaa vähentää maidon tuotantoa, joskin luotettava näyttö tästä puuttuu. Alkoholi ja nuoret Alkoholin käytön aloitusiän lykkääminen on keskeistä nuorten alkoholiongelmien ehkäisyssä. Vanhemmuutta tukevat interventiot vähentävät nuorten alkoholin käyttöä ja siirtävät aloittamisikää ja [324, 325] A. Kieltäytymis- ja vuorovaikutustaitojen harjoittelu alakouluiässä ilmeisesti vähentää nuorten myöhempää ongelmajuomista [326, 327] B. Suomalaisen Lääkäriseuran Duodecimin ja Suomen Päihdelääketieteen yhdistyksen asettama työryhmä
Alkoholiongelma ja sen käypä hoito
Alkoholiongelma ja sen käypä hoito Hannu Alho Professori, Päihdelääketieteen tutkimusyksikkö, HY; Terveyden ja hyvinvoinnin laitos, THL Päihdelääketieteen yhdistys, 3.6.2010 2005: Alkoholiongelmaisen käypä